paragraph_text: Tvrđava Fortica u Otočcu, ranonovovjekovna brdska fortifikacija trokutasta oblika na sjevernom rubu grada u Gackom polju, Ličko-senjska županija, Republika Hrvatska. Nalazi se na strateškoj lokaciji na brdu Fortica iznad Otočca s kojeg se pruža pogled na dio Gacke doline. Nekad vojno-obrambeno uporište na crti obrane od Turaka, danas je ruševina, koja je u posljednje vrijeme djelomično obnovljena.